Ο **Γκάμπριελ Ιφέανυι ''Ίφε'' Λούντμπεργκ** (Κοπεγχάγη, 4 Δεκεμβρίου 1994) είναι Δανός επαγγελματίας καλαθοσφαιριστής. Με ύψος 1,93 μέτρα, αγωνίζεται ως πόιντ γκαρντ και σούτινγκ γκαρντ στην Βίρτους Μπολόνια του Πρωταθλήματος Ιταλίας και της Ευρωλίγκα. Σύμφωνα με τη δανική εφημερίδα *Έκστρα Μπλάντετ*, ο Λούντμπεργκ αποτελεί τον καλύτερο καλαθοσφαιριστή της Δανίας, ενώ είναι και ο πρώτος Δανός καλαθοσφαιριστής στην ιστορία, που αγωνίστηκε στο ΝΒΑ.

Επαγγελματική σταδιοδρομία
--------------------------

Τον Ιούλιο του 2019, ο Λούντμπεργκ υπέγραψε με την ΚΜ 1939 Κανάριας για δύο χρόνια με δικαίωμα προαίρεσης για τρίτο χρόνο. Ήρθε στην ομάδα από την ανταγωνίστρια Μπάσκετ Μανρέσα όπου ήταν ο ακρογωνιαίος λίθος της ομάδας που κέρδισε την άνοδο στη 1η Κατηγορία Ισπανίας (Liga ACB). Στις 9 Φεβρουαρίου 2020, κατέκτησε με την Τενερίφη το Διηπειρωτικό Κύπελλο με τον ίδιο να έχει στον τελικό κόντρα στην Μπολόνια 8 πόντους και 5 ριμπάουντ.

Στις 13 Ιουλίου 2020 υπέγραψε με τη Στέλμετ Ζιελόνα Γκόρα του Πρωταθλήματος Πολωνίας. Είχε κατά μέσο όρο 20,4 πόντους, 3,8 ριμπάουντ, 5,4 ασίστ και 1,4 κλεψίματα ανά παιχνίδι στο VTB Πρωταθλήματος κατά τη διάρκεια της περιόδου 2020–21.

Στις 15 Φεβρουαρίου 2021, άφησε τη Ζιελόνα Γκόρα και υπέγραψε με την ΤΣΣΚΑ Μόσχας για το υπόλοιπο της περιόδου. Τη σεζόν 2020-21, αγωνίστηκε σε 15 αγώνες στην Ευρωλίγκα έχοντας μέσο όρο 11.3 πόντους (67,7% δίποντα, 43,6% στα τρίποντα), με 2.5 ριμπάουντ και 2.2 ασίστ σε 20 αγωνιστικά λεπτά. Αγωνίστηκε για πρώτη φορά με την ΤΣΣΚΑ στο Final-4 της Ευρωλίγκα, κάνοντας καλές εμφανίσεις αφού κόντρα στην Εφές είχε 15 πόντους και στον μικρό τελικό με την Αρμάνι πέτυχε 13 πόντους. Στις 10 Ιουνίου, κατέκτησε για πρώτη φορά την VTB Λίγκα, αφού η ΤΣΣΚΑ κέρδισε στη σειρά των τελικών την Ούνικς Καζάν με 3-0. Στις 2 Ιουλίου 2021, ο Λούντμπεργκ υπέγραψε επίσημα τριετή (2+1) επέκταση με τον ρωσικό σύλλογο. Στις 11 Μαρτίου 2022, αποχώρησε από την ΤΣΣΚΑ Μόσχας λόγω της ρώσικης εισβολής στην Ουκρανία. Συνολικά, ο Δανός γκαρντ αγωνίστηκε σε 65 αγώνες, μετρώντας 10.4 πόντους, 2.4 ριμπάουντ, 2.4 ασίστ και 1.1 κλεψίματα.

Στις 12 Μαρτίου 2022, two-way συμβόλαιο με τους Φοίνιξ Σανς του ΝΒΑ, μέχρι το τέλος της σεζόν 2021-22. Με τους Σανς, μέτρησε 3,2 πόντους με 37,5% στα τρίποντα, 1,8 ριμπάουντ και 2,8 ασίστ σε 11 λεπτά κατά μέσο όρο.

Στις 21 Ιουλίου 2022, ανακοινώθηκε η συμφωνία του με την Βίρτους Μπολόνια. Ο Λούντμπεργκ υπέγραψε διετές συμβόλαιο με την ιταλική ομάδα, με αποδοχές που φτάνουν τα 1.5 εκατομμύρια ευρώ ετησίως, κάνοντάς τον τον πιο ακριβοπληρωμένο Δανό στην ιστορία. Στις 29 Σεπτεμβρίου 2022, κατέκτησε το Σούπερ Καπ Ιταλίας, αφού η Βίρτους κέρδισε στον τελικό την Σάσσαρι 72-69, με τον ίδιο να έχει 6 πόντους, 6 ασίστ και 4 ριμπάουντ.

Εθνική ομάδα
------------

Ο Λούντμπεργκ υπήρξε μέλος της εθνικής ομάδας καλαθοσφαίρισης της Δανίας. Τον Νοέμβριο του 2020, οδήγησε την ομάδα σε δύο συνεχόμενες νίκες-έκπληξη απέναντι στα φαβορί Λιθουανία και Τσεχία στον προκριματικό γύρο του ευρωπαϊκού πρωταθλήματος. Ο Λούντμπεργκ είχε 28 πόντους στη νίκη επί της Λιθουανίας, η οποία ονομάστηκε αναμφισβήτητα η μεγαλύτερη νίκη στην ιστορία του δανικού μπάσκετ.  Απέναντι στην ομάδα της Τσεχίας σημείωσε 38 πόντους, πετυχαίνοντας 7 στα 9 τρίποντα.

Προσωπική ζωή
-------------

Ο Λούντμπεργκ είναι νιγηριανής και δανικής καταγωγής.

Τίτλοι-Διακρίσεις
-----------------

### Συλλογικοί

#### Χόρσενς

* Πρωτάθλημα Δανίας: (2016)

#### Ιμπεροστάρ Τενερίφη

* Διηπειρωτικό Κύπελλο: (2020)

#### Ζιελόνα Γκόρα

* Σούπερ Καπ Πολωνίας: (2020)
* Κύπελλο Πολωνίας: (2021)

#### ΤΣΣΚΑ Μόσχας

* VTB Λίγκα: (2021)

#### Βίρτους Μπολόνια

* Σούπερ Καπ Ιταλίας: (2022)

### Ατομικοί

* Καλύτερη ομάδα στο Πρωτάθλημα Πολωνίας: (2021)
* MVP του Τελικού του Κυπέλλου Πολωνίας: (2021)
* All Star Game VTB Λίγκα: (2021)

Παραπομπές
----------

1. ↑  newsroom, sport-fm. «Επίσημο: Υπέγραψε στους Σανς ο Λούντμπεργκ, πρώτος Δανός στο NBA». *sport-fm.gr*. Ανακτήθηκε στις 20 Ιουνίου 2022.
2. ↑  «Η Τενερίφη κατέκτησε το Διηπειρωτικό Κύπελλο». *www.sport24.gr*. Ανακτήθηκε στις 12 Μαρτίου 2022.
3. ↑  «Stelmet Enea inks Gabriel Lundberg». *Eurobasket.com* (στα Αγγλικά). 13 Ιουλίου 2020. Ανακτήθηκε στις 14 Ιουλίου 2020.
4. ↑  «Iffe Lundberg is the first Dane in CSKA!». *CSKA Moscow Basketball*. Ανακτήθηκε στις 15 Φεβρουαρίου 2021.
5. ↑  «Cska Moscow announces Iffe Lundberg» (στα Αγγλικά). Sportando. 15 Φεβρουαρίου 2021. Ανακτήθηκε στις 15 Φεβρουαρίου 2021.
6. ↑  «ΤΣΣΚΑ - Ούνικς 89-81: Κατέκτησε την VTB League με 'σκούπα' η ομάδα του Ιτούδη». *www.sport24.gr*. Ανακτήθηκε στις 12 Μαρτίου 2022.
7. ↑  «ΤΣΣΚΑ: Ανανέωσε για 2+1 χρόνια ο Λούντμπεργκ (pic) | Gazzetta». *www.gazzetta.gr*. Ανακτήθηκε στις 12 Μαρτίου 2022.
8. ↑  «ΤΣΣΚΑ: Παρελθόν και ο Λούντμπεργκ». *Eurohoops*. 11 Μαρτίου 2022. Ανακτήθηκε στις 12 Μαρτίου 2022.
9. ↑  ««Στους Σανς ο Λούντμπεργκ»». *SDNA*. 12 Μαρτίου 2022. Ανακτήθηκε στις 12 Μαρτίου 2022.
10. ↑  «Βίρτους: Ολοκλήρωσε το ΜΠΑΜ με Λούντμπεργκ (photo & video)». *Eurohoops*. 21 Ιουλίου 2022. Ανακτήθηκε στις 21 Ιουλίου 2022.
11. ↑  «Βίρτους: Ανακοίνωσε τον Ίφε Λούντμπεργκ | Gazzetta». *www.gazzetta.gr*. Ανακτήθηκε στις 21 Ιουλίου 2022.
12. ↑  «Βίρτους Μπολόνια: Κατέκτησε ΞΑΝΑ το Σούπερ Καπ με clutch Μίκι!». *Eurohoops*. 29 Σεπτεμβρίου 2022. Ανακτήθηκε στις 29 Σεπτεμβρίου 2022.
13. ↑  Ghoula, Benjamin (27 Νοεμβρίου 2020). «Danmark tager sensationel sejr over Litauen | Fullcourt.dk». *Fullcourt* (στα Δανικά). Ανακτήθηκε στις 1 Δεκεμβρίου 2020.
14. ↑  Hald, Benjamin Nielsen (27 Νοεμβρίου 2020). «Danmark var historisks store underdogs | Fullcourt.dk». *Fullcourt* (στα Δανικά). Ανακτήθηκε στις 1 Δεκεμβρίου 2020.
15. ↑  Bonde, Sebastian Würtz (29 Νοεμβρίου 2020). «Danmark besejrer sensationelt Tjekkiet i sand gyser | Fullcourt.dk». *Fullcourt* (στα Δανικά). Ανακτήθηκε στις 1 Δεκεμβρίου 2020.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Γκάμπριελ Λούντμπεργκ** |

* Προφίλ Ευρωλίγκας
* Προφίλ Basketball Champions League
* Προφίλ RealGM
* Προφίλ στο Eurobasket.com